מאחורי המספרים

מאחורי המספרים (באנגלית: Hidden Figures) הוא סרט ביוגרפי אמריקאי שיצא לאקרנים בשנת 2016. הוא מבוסס על ספר בשם דומה מאת מרגוט לי שטרלי, העוסק בפעילותן של קתרין ג'ונסון, דורותי ווהן, מרי ג'קסון ונשים אפרו-אמריקאיות נוספות שנטלו חלק בתוכנית מרקורי של נאס"א (אנני איזלי לא מופיעה בסרט). את ג'ונסון מגלמת בסרט טראג'י פ. הנסון ומככבים בו גם אוקטביה ספנסר, ג'אנל מונה וקווין קוסטנר.

תקציר העלילה
הסרט מספר את סיפור קשייהן של נשים אפרו-אמריקאיות, בדרך אל ההכרה בגאוניותן. שלושתן עבדו בסוכנות החלל נאס"א בתקופה בה התרחש אחד המבצעים הגדולים: שיגורו לחלל של האסטרונאוט ג'ון גלן, ב-20 בפברואר 1962, וההקפה הראשונה של כדור הארץ. הסיפור מביא לצופה את תהליך חציית גבולות המגדר והצבע בעבודתן של אותן נשים.

שחקנים ודמויות

ביקורת ופרסים
הסרט קיבל ביקורות חיוביות מאוד. האתר "Rotten Tomatoes" נתן לסרט תוצאה של 93%, המבוססת על ידי 255 מבקרים.

אי־או סקוט, מבקר הקולנוע של "הניו יורק טיימס", התלהב הן מאופן הצגת הסיפור והן מהמשחק. סטפני זקארק מ"טיים מגזין" ציינה את השילוב בין בידור להיסטוריה.

הסרט היה מועמד לשלושה פרסי אוסקר: בקטגוריות "שחקנית המשנה", "התסריט" ו"הסרט הטוב ביותר". הוא זכה בפרס גילדת שחקני המסך בקטגוריית "אנסמבל השחקנים הטוב ביותר בסרט קולנוע".

קישורים חיצוניים

 

 אתר הסרט
 
 
 
 
 
 
 
 
 
 
 יעל שוב, "מאחורי המספרים" מתאמץ מדי להפוך את גיבורותיו לגיבורות על, באתר Time Out ישראל, 5 בפברואר 2017
 עידו רוזן, "מאחורי המספרים: סיפור אופטימי על העצמת מיעוטים", באתר רשת, 6 בפברואר 2017

הערות שוליים

סרטי 2016
נאס"א
סרטים אמריקאיים המבוססים על סיפור אמיתי
סרטים ביוגרפיים אמריקאיים
זוכי פרס גילדת שחקני המסך - סרטים
סרטים על מתמטיקה
סרטים זוכי פרס סאטורן: פעולה/הרפתקה/מותחן
זוכי פרסי ה-BET: קולנוע: הסרט הטוב ביותר